Rare pink diamond sells for record এটুকুৰা বিৰল গুলপীয়া হীৰা ৫৭.৭ নিযুত ডলাৰত বিক্ৰী কৰা হৈছে। ভাৰতীয় টকাত ইয়াৰ মূল্য প্ৰায় ৪৮কোটি। চোথবীৰ মতে প্ৰতি কেৰেটত ইমান উচ্চ মূল্যৰ বাবে ই এক অভিলেখ সৃষ্টি কৰিছে। ৰত্ন নিলামৰ ইতিহাসত দ্বিতীয় সৰ্ববৃহৎ মূল্যত বিক্ৰী কৰা হৈছে এই হীৰা টুকুৰা।
শুকুৰবাৰে উইলিয়ামচন পিংক ষ্টাৰ নামেৰে জনাজাত ১১.১৫ কেৰেটৰ হীৰা টুকুৰা হংকঙত অনুষ্ঠিত নিলামত আমেৰিকা যুক্তৰাষ্ট্ৰৰ ফ্ল'ৰিডাৰ এজন ব্যক্তিয়ে ক্ৰয় কৰিছে। অৱশ্যে তেওঁৰ পৰিচয় প্ৰকাশ কৰা হোৱা নাই।
অনুমান কৰা হৈছিল যে হীৰা টুকুৰাটো ২১ নিযুত ডলাৰত বিক্ৰী কৰিব পৰা যাব পাৰে। শেষত নিলামত ইয়াৰ মূল্য দুগুণতকৈও অধিক উঠিছে।
ব্যয়বহুল ৰত্নসমূহৰ ভিতৰত গুলপীয়া হীৰা অতি বিৰল। ইয়াৰ পূৰ্বে ২০১৭ চনত এটুকুৰা গুলপীয়া হীৰা ৭১.২ নিযুত ডলাৰত বিক্ৰী হৈছিল। নিলামত বিশ্ব অভিলেখ গঢ়া গুলপীয়া হীৰা টুকুৰা চিটিএফ পিংক ষ্টাৰ হিচাপে পৰিচিত আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
